ร้านตั้งอยู่ฝั่งตรงข้ามร้านเตี๋ยวไข่ ตรงข้ามซอยหน้าเมือง 2  จอดรถริมทางเท้า มาหลายครั้งแล้ว ติดใจน้ำซุปของที่นี่ หอมพริกคั่ว ปรุงมารสจัด เผ็ดนำ ใครไม่ทานเผ็ดต้องแจ้งก่อนนะคะ เลือดเข้มข้นกำลังดี พิเศษ 25฿ แต่ได้ไม่เยอะค่ะ มาทุกครั้งจะสั่ง พิเศษ 1 เกาเหลา 1 เกาเหลาก็ 25฿ เท่ากัน ผักบุ้งไทยมาเต็ม กรอบอร่อยดีค่ะ ใส่หมูชิ้นหมักนุ่ม ลูกชิ้นหมู(เหมือนแป้งเยอะ) และตับ ของสด รสชาติดี ช่วงเช้ามีติ่มซำขายด้วยนะคะ ของหวานมีไอศกรีมกะทิสด เครื่องเติมเองไม่อั้น กับเฉาก๊วยค่ะ